قطرین خاریجی ایشلر ناظیری شیخ محمد بن عبدالرحمان آل ثانی اؤلکه‌سیله بعضی عرب اؤلکه‌لری آراسینداکی بحراندا تورکیه-‌نین اورتایا قویدوغو موضعی هئچ واخت اونوتمایا‌جاق‌لارینی سؤیله‌ییب.
آل ثانی مرکزی قرارگاهی لوندون-دا اولان العربی الجدید و مرکزی قرارگاهی لبنان-دا اولان المودون قزئت‌لرینه بیاناتیندا دئییب:
"قطر و تورکیه آراسین‌داکی علاقه‌لر تهلوکه‌سیزلیک، مودافعه، تیجارت و ایقتیصادی ساحه‌لر باشدا اولماقلا چوخ طرف‌لی، گوجلو و ایستراتژی یؤنوم‌لودور. تورییه، علاقه‌لریمیزه اوستونلوک وئردیگیمیز اؤلکه‌لرین باشیندا یئر آلیر. سیاسی باخیمدان همفیکیر اولدوغوموز موختلیف موضوع لار وار، بون‌لاردان بیری ده سوریه خالقینا یاردیم ائتمک‌دیر. تورکیه سرحددکی سوریه-لی لرین بؤیوک حیسه‌سی‌نین مسئولیتینی اوزرینه گؤتوروب و سوریه-ده تهلوکسیزلیگین اولماماسی سببیندن بونا دا دؤزوم گتیرمک اوچون جهد گؤستریر. قطر ده بو موضوع دا تورکیه-‌نین یانیندا‌دیر. سوریه-ده وضعیتین ساکیتلشمه‌سی، خالقین ماراق‌لاری‌نین قورونماسی و باریش مقصدلی دییشیک‌لیکله سیاسی حلین مومکون اولماسینی دیلییریک.
قطرین خاریجی ایشلر ناظیری آل ثانی قطر ایله بعضی عرب اؤلکه‌لری آراسینداکی بحراندا تورکیه-‌نین اورتایا قویدوغو موضعه ده توخونا‌راق بیلدیریب کی، تورکیه کؤرفز بحرانین باش وئردیگی گوندن بری‌دیر قطرین یانیندا شرف‌لی موضع اورتایا قویدو. تورکیه همین زاماندا قونشولاریمیزین بئله بیزی ترک ائدیب علیهیمیزه اولدوغو و بعضی اؤلکه‌لرین سیاسی تضییق‌لر نتیجه‌سینده بیزی یالنیز قویدوغو چتین دؤورده قطر خالقینا دستک اولدو. تورکیه-‌نین بو موضعینی اصلا اونوتمایاجاغیق و هر چتین شرایطده اونون یانیندا یئر آلاریق.
قئید ائدک کی، سعودیه عربیستانی، بیرلشمیش عرب امیرلیک‌لری، بحرین و میصرین 2017-جی ایل ژوئن آیی نین 5-ده قطر ایله بوتون دیپلوماتیک علاقه‌لرینی کسمه‌سی و ایقتیصادی تحریم تطبیق ائتمه‌لری کؤرفز بؤلگه‌سینده بحرانا سبب اولموشدو.
